《五彩结同心二首 其二》
清代·奕绘

龟纹前就，锦字抛残，青红碧绿丹黄。一段风流物，人何在，千载犹有余香。

穿梭掷果游春马，长安道、梦遍横塘。料此际、奚奴后也，好诗贮满情囊。

追思少年吟兴，叹挑丝女倦，作茧蚕忙。绮语缠绵，语随心谶，贝叶亲写金刚。

零机片玉从包裹，芬陀利、沁纸清芳。想花雨、经函安处，云衣雷篆回翔。

作者简介：（1799—1838）清宗室，荣亲王永琪孙，字子章，号幻园，又号太素道人。嘉庆间袭贝勒。好风雅，喜著述。有《明善堂集》。